'''The Shadows''' er en engelsk instrumentalgruppe, som blev dannet i [[oktober]] 1958 under navnet '''The Drifters''' som backinggruppe for den engelske sanger [[Cliff Richard]]. I juli 1959 måtte de ændre navn fra the Drifters pga. den amerikanske vokalgruppe med samme navn. [[Jet Harris]], den daværende bassist i gruppen, fandt så på navnet The Shadows, som passede fint i deres samarbejde med Richard, da de jo var i hans skygge. Efter to singler som floppede i 1959 fik de i juli 1960 et kæmpehit med instrumentalnummeret "[[Apache (melodi)|Apache]]" skrevet af [[Jerry Lordan]]. Debutalbummet ''The Shadows'' fra september 1961 blev nr. 1 på hitlisterne verden over, og derefter fulgte det ene top 10-hit efter det andet frem til 1967.
Musik Foreninger Organisationer